Innhold

1.	Hensikt med prosedyren	1

2.	Ansvar	1

3.	Målgruppe og avgrensninger	2

Målgruppe	2

Avgrensinger	2

4.	Definisjoner og forkortelser	2

5.	Gjennomføring	3

Alle pasienter observeres vha. ABCDE-prinsippene og skåres ihht. NEWS2	3

Behandlingsbegrensning	3

Respons	3

Kommunikasjon	4

6.	Lommekort for tidlig oppdagelse og rask respons	4

7.	Referanser	5

8.	Vedlegg	5

9.	Endringer siden forrige versjon	5

Hensikt med prosedyren

Prosedyren beskriver hvordan helsepersonell kan bidra til tidlig gjenkjennelse av en forverret somatisk tilstand hos pasienter ved å bruke validert verktøy for:

systematisk klinisk observasjon,

skåring av alvorlighetsgrad,

strukturert kommunikasjon.

Dette er viktig for å raskt kunne iverksette adekvate tiltak som sikrer god og forsvarlig pasientbehandling.

Prosedyren er basert på anbefalingene i de nasjonale faglige rådene for tidlig oppdagelse og rask respons ved forverret somatisk tilstand, utgitt av Helsedirektoratet.

Ansvar

Nivå 2-leder har ansvar for å gjøre prosedyren kjent og sørge for at helsepersonell i enheten får nødvendig opplæring til å kunne gjennomføre:

systematisk klinisk observasjon,

skåring av alvorlighetsgrad,

strukturert kommunikasjon.

Nivå 2-leder skal sikre at pasienter og pårørende vet hvordan de kan melde fra om forverret somatisk tilstand, og får informasjon ved forverret somatisk tilstand.

Målgruppe og avgrensninger

Målgruppe

Prosedyren gjelder for helsepersonell som er direkte involvert i pasientbehandling, samt ledere på alle nivå.

Avgrensinger

Enheter som har forsterket overvåkingsfunksjon følger egne prosedyrer.

Det validerte skåringsverktøyet National Early Warning Score 2 (NEWS2) er utviklet for bruk på voksne pasienter (unntatt gravide og barselkvinner), og anbefales ikke brukt for barn under 16 år.

For barn under 16 år benyttes Pediatric Early Warning Score (PEWS).

For gravide og barselkvinner benyttes Obstetric Norwegian Early Warning Score System (ONEWS).

Definisjoner og forkortelser

NEWS2:	Struktur for skåring av vitale parameter: blodtrykk, puls, temperatur, respirasjon, O2-metning, bevissthet.

ABCDE:	Prinsipper for systematisk observasjon og måling av vitale parameter:

A-Airway (luftveier)

B-Breathing (respirasjon)

C-Circulation (sirkulasjon)

D-Disability (bevissthetsnivå)

E-Environment/Exposure (omgivelser og kroppslig undersøkelse)

ISBAR:	Metode for strukturert kommunikasjon mellom helsepersonell:

I-identifisering:

Presenter deg med navn, tittel og funksjon.

Oppgi avdeling eller enhet.

Oppgi pasientens navn og fødselsdato.

S-Situasjon:

Beskriv kort problemet eller situasjonen og grunnen til kontakt.

B-Bakgrunn:

Gi en kortfattet sykdomshistorie av alle relevante momenter fram til nå. Dette kan for eksempel være diagnoser, avklaringer, og behandling.

A-Aktuell tilstand:

Beskriv den aktuelle statusen ut fra de vitale parameterne etter A-B-C-D-E-oppsummering.

Informer om aktuelle endringer i pasientens tilstand.

Si hva du tror er problemet.

R-Råd:

Oppgi hva vil du ha hjelp med.

Angi hvor fort du trenger du hjelp.

Bli enige om en felles plan og iverksetting av tiltak. Gjenta og forsikre deg om at det er felles forståelse av den videre planen og/eller tiltakene.

Gjennomføring

Studier har vist at en stor andel av pasienter har avvikende vitalparametere opptil 48 timer før et uventet dødsfall eller hjertestans. Tidlig oppdagelse og rask respons ved forverret somatisk tilstand øker muligheten til å gi optimal behandling for hver enkelt pasient.

Alle pasienter observeres vha. ABCDE-prinsippene og skåres ihht. NEWS2

Første gang innen 1.time etter ankomst til sengepost.

Avklare om NEWS2 SpO2 skala 1 eller 2 skal benyttes.

Skår dokumenteres i Meona.

Måle ett fullt sett med vitale parameter minst hver 12. time på alle pasienter som er innlagt.

ABCDE følges og alle parametere skåres hver gang.

Tilpass antall målinger i henhold til NEWS2-skår pasienten oppnår. Følg skjematisk framstilling lommekort.

Der det er spesifisert fra lege kan skåringsfrekvens reduseres.

NEWS2-skår registreres og dokumenteres i den elektronisk kurveløsningen Meona.

Behandlingsbegrensning

Behandlingsansvarlig lege skal ta stilling til behandlingsbegrensninger daglig.

Pasienter med behandlingsbegrensninger er ikke utelukket fra NEWS2, men responsen må tilpasses.

Respons

Hver enkelt Nivå 2-enhet må selv definere egen respons for pasienter som skårer totalt 7 eller over (tilsvarer rød respons). Denne responsen må dokumenteres i EK og implementeres i enheten.

En definert respons og avklarte forventninger gjør akutte og utfordrende situasjoner hvor pasienter er i forverring, mer strukturert og forutsigbar for involvert helsepersonell.

Tiltak som iverksettes utfra avtalt respons, dokumenteres i Meona.

Kommunikasjon

ISBAR benyttes som metode for kommunikasjon

Lommekort for tidlig oppdagelse og rask respons

Referanser

Interne referanser

1.2.1.7-05	ISBAR-sjekkliste
1.2.1.7-06	NEWS2
5.3.3.1.3-02	Opplæring- /oppslagshefte Barnekirurgen
12.1.3-08	ONEWS - Obstetric Norwegian Early Warning Score System

Eksterne referanser

2.20.9.1 Registrering av NEWS2 i Meona
2.16.6.11.4 I trygge hender 24/7
2.16.3.6 Ressurside Pasientsikkerhet - i trygge hender

Vedlegg

Endringer siden forrige versjon

lagt inn referanse til news og isbar dokumenter